रिक्शे पर जा रही महिला से पर्स छीना, सीसीटीवी में कैद
भास्कर संवाददाता | होशियारपुर
डिगानारोड पर मंगलवार को लुधियाना से अपने मायके घर जा रही महिला से मोटरसाइकिल सवार दो युवक पर्स छीनकर फरार हो गए। वारदात पास ही एक दुकान पर लगे सीसीटीवी कैमरों में कैद हो गई। पर जब तक महिला शोर मचाती, युवक मौके से फरार हो गए। सूचना तुरंत थाना मॉडल टाउन की पुलिस को दी गई।
पुलिस मौके पर पहुंची और सीसीटीवी कैमरा खंगाला। इसके बाद जांच शुरू कर दी। लूट का शिकार हुई मलविंदर कौर प|ी जगमोहन सिंह निवासी न्यू सिविल लाइन लुधियाना ने बताया कि वह अपने मायके आई थी। वह मेन रोड से रिक्शा लेकर डिगाना रोड स्थित अपने मायके घर जा रही थी। उसके साथ उसकी एक और रिश्तेदार थी। जब वह बस से उतरी तो रिक्शा करते ही मोटरसाइकिल सवार युवकों ने उसे दो बार क्रॉस किया, परंतु उसे लगा यह कोई अपने काम से ही जा रहे हैं। वह रिक्शे में बैठी अपनी रिश्तेदार से बात कर रही थी, उसका जैसे ही ध्यान पलटा मोटरसाइकिल पर पीछे बैठे ने युवक झपटा मारा और उसका पर्स छीन कर फरार हो गए। जब तक समझ आती तब तक युवक फरार हो चुके थे। मलविंदर कौर ने बताया कि पर्स ही पांच हजार रुपए का था। उसमें लगभग 3 हजार रुपए, जरूरी कागजात और गहने थे। मॉडल टाउन थाना प्रभारी रविंदर ने कहा कि पुलिस ने सीसीटीवी कैमरे की फुटेज खंगालनी शुरू कर दी और आरोपियों की पहचान करने के बाद इलाके की छानबीन जारी है।
लुधियाना से डिगाना रोड पर मायके रही थी मलविंदर कौर
फुटेज में रिक्शा पर सवार महिला और पीछे बाइक सवार युवक।
bho_Deva bho_Deva hin_Deva hin_Deva bho_Deva bho_Deva